
‘Οδηγική απόλαυση’ – το επόμενο κεφάλαιο

Σειρά Προϊόντων ‘Lifestyle Collection’ από τη BMW
Μόναχο. Επαγγελματικά σακίδια και mountain bikes, πρωτοποριακά ρολόγια και δερμάτινες τσάντες, γυαλιά και παιδικά αυτοκίνητα – με τη Σειρά Προϊόντων M&L (Merchandising & Lifestyle Collection), η μάρκα BMW προσφέρει άριστο εξοπλισμό για τις ανάγκες της καθημερινότητας, πέρα από το αυτοκίνητο και τη μοτοσικλέτα. Η σειρά προϊόντων BMW Lifestyle Collection απεικονίζει όλες τις όψεις του κόσμου της BMW – τη χαρά της μετακίνησης και την εμπειρία των αισθήσεων, την ευελιξία της σκέψης και τη διάθεση για έντονους ρυθμούς ζωής. Εκτός από τα κλασικά είδη, όπως μπρελόκ, ρολόγια, σύνεργα γραφής ή αποσκευές, τα προϊόντα Lifestyle συνδυάζονται με τις δραστηριότητες του BMW Group στους τομείς της Formula 1, του γκολφ και της ιστιοπλοΐας. 

Τα προϊόντα, από δερμάτινες τσάντες μέχρι ποδήλατα υψηλής τεχνολογίας, αντανακλούν τις αξίες των αυτοκινήτων και μοτοσικλετών BMW και συγκεκριμένα το δυναμισμό, την υψηλή αισθητική και την καινοτομία. Άριστη ποιότητα, έξοχα υλικά, άψογη κατασκευή και ξεχωριστή σχεδίαση είναι συνώνυμα με τη μάρκα BMW και πρέπει να χαρακτηρίζουν τα αξεσουάρ και τις μινιατούρες όπως ακριβώς και τα ίδια τα αυτοκίνητα. Η προσέγγιση του τομέα της ποιότητας είναι αντίστοιχη και για τα Lifestyle προϊόντα μας.

Όλα τα είδη κατασκευάζονται σε συνεργασία με τους καλύτερους εταίρους της ανάλογης βιομηχανίας. Τα υλικά, οι διαδικασίες και τα τελικά προϊόντα υποβάλλονται στους ίδιους αυστηρούς ελέγχους ποιότητας όπως τα αυτοκίνητα και οι μοτοσικλέτες BMW. Ολόκληρη η διαδικασία εξέλιξης, από την προϊοντική ιδέα μέχρι το λανσάρισμα στην αγορά, είναι σχεδόν ίδια. Μετά από έρευνες αγοράς και μελέτες βιωσιμότητας, ετοιμάστηκε ένα σχεδιαστικό πρότυπο. Τα προϊοντικά πρωτότυπα διασφαλίζουν την ικανοποίηση των απαιτήσεων 
ποιότητας και κυρίως της λειτουργικότητας. Δοκιμές στα εργαστήρια εγγυώνται τη χρήση προηγμένων υλικών.

Η κλίμακα αξιών διαμορφώθηκε από τον επικεφαλής σχεδίασης της BMW, Chris Bangle, ο οποίος είναι υπεύθυνος για την δημιουργία της σειράς Lifestyle Collection. «Η συλλογή μας αντλεί το στυλ της από της ουσία της μάρκας μας, επειδή μόνον η συνέπεια μπορεί να διαμορφώσει στυλ». Για την BMW, η αξιοπιστία είναι ζήτημα αυθεντικότητας του προϊόντος ή της φιλοσοφίας του. Η αξιοπιστία της μάρκας γεννιέται από τη συνέπεια που αποπνέουν όλα τα προϊόντα της BMW. 

Από τα μέσα της δεκαετίας του 1970, η BMW ασχολείται με τη γκάμα των αξεσουάρ της. Η πρώτη συλλογή BMW Lifestyle Collection κυκλοφόρησε στην αγορά το 1997. Τώρα, περιλαμβάνει περίπου 3,000 προϊόντα – μεταξύ των οποίων είδη ένδυσης, αξεσουάρ όπως ρολόγια, γυαλιά, ποδήλατα, μινιατούρες και προϊόντα για παιδιά όπως το Kidsbike, ένα παιδικό ποδήλατο που προσαρμόζεται σύμφωνα με την ηλικία τους. Σ’ αυτά προστίθεται και το μίνι αγωνιστικό Baby Racer, ένα προϊόν που έχει κατακλυστεί με βραβεία σχεδίασης. Όλα τα προϊόντα έχουν σχεδιαστεί από τους υπεύθυνους εξέλιξης και σχεδιαστές της BWM, ή έχουν δημιουργηθεί αποκλειστικά για τη BMW. Οι υπεύθυνοι μάρκετινγκ, σχεδίασης και πωλήσεων καθορίζουν εκ των προτέρων τη φιλοσοφία και την τεχνογνωσία που μπορούν να υιοθετηθούν από τα οχήματα της BMW στα προϊόντα M&L.
Νέα κανάλια πωλήσεων

Οι συλλογές M&L της BMW (και της MINI) αποτελούν ευθύνη του τομέα που διαχειρίζεται τα ανταλλακτικά & αξεσουάρ, ο οποίος με τη σειρά του ανήκει στον τομέα πωλήσεων. Περίπου 25 άτομα εργάζονται σ’ αυτό τον συγκεκριμένο τομέα. Η σειρά Lifestyle, που περιλαμβάνει προϊόντα BMW, MINI και Formula 1, αποτελεί περίπου το 1.6 % των συνολικών πωλήσεων αυτού του τομέα.
Τα πιο σημαντικά κανάλια πωλήσεων είναι τα δίκτυα λιανικής. Εγκαινιάζονται και άλλα κανάλια, τα οποία σε μερικές περιπτώσεις δοκιμάζονται σε πιλοτικά προγράμματα – όπως αποκλειστικά καταστήματα που γνωρίζουν τρομακτική επιτυχία στην Κίνα, ιδέες ‘shop-in-
shop’ ή πωλήσεις μέσω επιλεγμένων, εμπόρων λιανικής. Η νέα γενιά ποδηλάτων BMW, για πρώτη φορά, το 2005 θα διατίθεται επίσης από επιλεγμένους εμπόρους λιανικής που εκπροσωπούν τη μάρκα ποδηλάτων Winora. Τέλος, όλα τα προϊόντα θα εξακολουθούν να πωλούνται μέσω των BMW Shops στο Internet. 

Τα προϊόντα MINI, που σχεδιάζονται σε συνεργασία με κατόχους αδείας, όπως η σειρά γυαλιών MINI (De Rigo) ή οι τσάντες MINI bags (Mandarina Duck) πωλούνται επίσης από επιλεγμένους εμπόρους λιανικής. 

Η σειρά BMW Lifestyle Collection διατίθεται από επιλεγμένους εμπόρους του δικτύου BMW.

Από τα ξύλινα ποδήλατα στα συστήματα υψηλής τεχνολογίας / η νέα γενιά ποδηλάτων BMW 

Μόναχο. Ο Δασάρχης του Baden, Baron Karl von Drais, ουδέποτε θα το είχε φανταστεί. Όταν εφηύρε το ποδήλατο “Draisine” το 1817, δεν είχε ιδέα ότι ο δικός του τρόπος μετακίνησης θα έφτανε να γίνει το πιο συνηθισμένο εργαλείο στον κόσμο. Περίπου ένα δισεκατομμύριο ποδήλατα το χρόνο παράγονται σε όλο τον κόσμο, ενώ η παραγωγή αυτοκινήτων φτάνει στο μισό αυτού του αριθμού. Όμως από το ξύλινο ποδήλατο μέχρι το υψηλής τεχνολογίας εργαλείο που έχουμε σήμερα, όπως το BMW X-Bike, το ταξίδι είναι μεγάλο.

Στις αρχές του 19ου αιώνα, η εφεύρεση του ποδηλάτου έφερε πραγματική επανάσταση. Αναφέρεται ότι ο Carl von Drais έκανε μόνο μία ώρα για να καλύψει την ευθεία από την πόλη που ζούσε  (Mannheim) μέχρι το Schwetzingen, μία απόσταση λίγο μικρότερη από 15 χιλιόμετρα, ενώ η ταχυδρομική άμαξα χρειαζόταν σχεδόν τέσσερις φορές περισσότερο χρόνο για την ίδια απόσταση. Επομένως, δεν είναι αξιοπερίεργο γιατί η ξύλινη εφεύρεση έγινε δημοφιλής τόσο γρήγορα. Ωστόσο, στην πραγματικότητα, η οδήγηση του ποδηλάτου ήταν μία εμπειρία κάθε άλλο παρά ευχάριστη. Οι κακοί δρόμοι έκαναν τις μετακινήσεις  με τα ξύλινα ποδήλατα πολύ κουραστικές καθώς ο αναβάτης τρανταζόταν συνεχώς. Και επειδή πολλοί αναβάτες των Draisine οδηγούσαν πάνω στα πεζοδρόμια, η αστυνομία σύντομα επέβαλε τα πρώτα πρόστιμα: για παράνομη οδήγηση ποδηλάτου στο πεζοδρόμιο. 

Ακόμα και αυτό, όμως, δεν κατάφερε να μειώσει την αυξανόμενη δημοτικότητα του νέου μέσου μετακίνησης, παρόλο που χρειάστηκαν σχεδόν σαράντα χρόνια για να μεταμορφωθεί το Draisine σε ένα σωστό ποδήλατο, με απλή δομή. Το 1861 ήταν η χρονιά που γεννήθηκε το “Vélocipède”, στο οποίο η κίνηση του εμπρός τροχού γινόταν με πεντάλ. Με κάθε πάτημα του πεντάλ, ο τροχός μπορούσε να μετακινηθεί κατά μία στροφή προς τα εμπρός. Στην Αγγλία, το 1870, γεννήθηκε η ιδέα να μεγαλώσει ο εμπρός τροχός, για να μπορεί το ποδήλατο να κινείται ταχύτερα. Διάμετροι τροχών μέχρι 1.5 m σήμαιναν ότι οι ποδηλάτες 
μπορούσαν να ταξιδεύουν με ταχύτητες μέχρι 40 χιλιομέτρων την ώρα. Αλλά αυτό συχνά οδηγούσε σε σοβαρά ατυχήματα και τραυματισμούς. Η οδήγηση ενός Penny Farthing, π.χ., απαιτούσε θάρρος και ικανότητες. Ακόμα και τότε, υπήρχαν ‘ριψοκίνδυνοι ποδηλάτες’. Ο Αμερικανός John Stevens διέσχισε πρώτος την Αμερική το 1884 με ένα Penny Farthing και μετά αποφάσισε να συνεχίσει το επικό του ταξίδι. Για δύο χρόνια, έκανε το γύρο του κόσμου με το ποδήλατό του, διανύοντας 20,000 χιλιόμετρα σε όλες τις ηπείρους. Επειδή μάλιστα διέσχισε και τα Βραχώδη Όρη, ο Stevens θεωρείται ανεπίσημα ο πρώτος αναβάτης ποδηλάτου βουνού (‘mountain biker’).

Η επανάσταση της κίνησης με αλυσίδα 

Αν ο Stevens είχε ξεκινήσει ένα χρόνο αργότερα, το ταξίδι του θα ήταν πολύ πιο γρήγορο και άνετο. Ο John Kemp Starley από την Αγγλία ήταν ο πρώτος που το 1885 είχε την ιδέα και δώσει ίδιο μέγεθος στους εμπρός και πίσω τροχούς, ενώ το όλο σύνολο θα κινούνταν μέσω αλυσίδας και γραναζιών. Έτσι γεννήθηκε το πρωτότυπο του σύγχρονου ποδηλάτου. Επομένως, το “Rover Safety Bicycle” προσέφερε μία άνετη θέση οδήγησης και ασφάλεια στο ταξίδι. Σε αντίθεση με τους προκατόχους του, ο σκελετός του Rover δεν κατασκευαζόταν πλέον από συμπαγή σίδηρο ή κούφιο ατσάλι. Αντί αυτών, ο Starley χρησιμοποίησε μία καινοτομία των αδερφών Mannesmann από τη Γερμανία – με την ονομασία ατσάλινοι σωλήνες χωρίς ραφές.

Τα πρώτα σφαιρικά ρουλεμάν, που μείωσαν σημαντικά  την τριβή μεταξύ άξονα και κέντρου τροχού, εγκαινίασαν μία νέα διάσταση άνεσης στην οδήγηση του ποδηλάτου, ενώ λίγο αργότερα, ελαστικά με αεροθαλάμους ανακαλύφθηκαν από τον John Boyd Dunlop. Τα πρώτα του ελαστικά δημιουργήθηκαν από ένα λάστιχο ποτίσματος με υφασμάτινη επένδυση. Δύο χρόνια αργότερα, οι αδερφοί Michelin τελειοποίησαν την εφεύρεση του Dunlop και πατεντάρισαν τα αφαιρούμενα ελαστικά με αεροθαλάμους. Έτσι, οι ποδηλάτες μπορούσαν επίσης να επισκευάζουν τα κλαταρισμένα λάστιχα στο δρόμο. Είχε έρθει το πλήρωμα του χρόνου για πραγματικές προκλήσεις. Το 1903 έγινε ο πρώτος Γύρος Γαλλίας (Tour de France). Κέρδισε ο Γάλλος Maurice Garin, διανύοντας 2,426 χιλιόμετρα. Και μην ξεχνάτε, χωρίς αλλαγές ταχυτήτων. Μόνο από το 1932 και μετά επετράπη στους αγωνιζόμενους δικυκλιστές να σταματούν και να περνούν την αλυσίδα στο δεύτερο γρανάζι. 
Η ανακάλυψη του ‘εκτροχιαστή’, του μηχανισμού δηλαδή αλλαγής ταχυτήτων δεν άργησε να έλθει και οι πρώτοι αγωνιστικοί μηχανισμοί γραναζιών – ανακάλυψη των Fichtel & Sachs – παρουσιάστηκαν στην αγορά το 1934. Περίπου την ίδια εποχή, ο Γερμανός μετανάστης Ignaz Schwinn δημιούργησε ένα ποδήλατο με ελαστικά με αεροθάλαμο, γνωστό ως ‘Schwinn Excelsior’.

Χωρίς ο εφευρέτης του να το γνωρίζει, είχε δημιουργήσει τον προάγγελο του mountain bike: στιβαροί και ανθεκτικοί τροχοί που προσέφεραν μία άνετη θέση οδήγησης.

Αναδόμηση σε δύο τροχούς 

Κατά τη διάρκεια και μετά το Δεύτερο Παγκόσμιο Πόλεμο, τα ποδήλατα έτυχαν υψηλής εκτίμησης σαν τρόπος μετακίνησης και μεταφοράς αγαθών. Υπήρχαν πολύ λίγα αυτοκίνητα, μη συνυπολογιζόμενης της βενζίνης. Η κατασκευή κινητήρων στα Γερμανικά εργοστάσια απαγορεύτηκε από τους Συμμάχους. Για την Bayerische Motorenwerke στο Μόναχο, αυτή σήμαινε αλλαγή για παραγωγή άλλων προϊόντων. Αντί αυτοκινήτων και μοτοσικλετών, άλλα σημαντικά προϊόντα κατασκευάζονταν στα εργοστάσια, όπως γεωργικός εξοπλισμός, σκεύη μαγειρικής – και ποδήλατα. Το 1950, το Γερμανικό Γραφείο υπεύθυνο για τις Πατέντες, εξέδωσε ένα επίσημο έγγραφο για τη BMW με τον αριθμό 800064. «Ο σκελετός του ποδηλάτου αναγνωρίζεται καθώς το βασικό τμήμα του πλαισίου αποτελείται από ένα συνεχές χυτό εξάρτημα από ελαφρύ μέταλλο», αναφέρει η επιστολή της πατέντας, περιγράφοντας την εφεύρεση από το Μόναχο. Εν τω μεταξύ, η παραγωγή αυτοκινήτων και μοτοσικλετών, για μία ακόμα φορά βρισκόταν σε πλήρη εξέλιξη, οπότε και τα πλάνα για νέα σχέδια ποδηλάτων παρέμειναν προσωρινά στο ράφι.  Η αύξηση πλούτου και τα αυτοκινούμενα οχήματα που κυκλοφόρησαν γρήγορα εκτόπισαν το ποδήλατο από την κορυφαία θέση του στην Ευρώπη, ως καθημερινού μέσου μεταφοράς. Και μόλις τη δεκαετία του 1970 - την εποχή που έγινε μόδα η καλή φυσική κατάσταση και η κυκλοφοριακή συμφόρηση ήταν ανυπόφορη – το ποδήλατο άρχισε να ανακτά τη δημοτικότητα και τη σπουδαιότητά του. 

Ο «Αγώνας Ανασυγκρότησης» σπέρνει το σπόρο για ένα ολόκληρο κίνημα 

Εκτός από τους συμμετέχοντες σε αγώνες, κανείς άλλος δεν σκεπτόταν να ανεβαίνει στα βουνά με ποδήλατα τη δεκαετία του 1970. Με βάρος περίπου 20 κιλών - συνηθισμένο για ποδήλατο δρόμου - και ανακριβή γρανάζια ταχυτήτων, ποιος θα επιχειρούσε μια ανάβαση; Όμως ορισμένοι σκέπτονταν να τολμήσουν να ανέβουν στα βουνά – τουλάχιστον όσοι είχαν την τρέλα να το δοκιμάσουν. Οι Αμερικανοί λάτρεις της ποδηλασίας Gary Fisher, Joe Breeze και Charles Kelly ήταν τρεις τέτοιοι τύποι. Κοντά στο San Francisco, έτρεχαν στα χωμάτινα μονοπάτια σε υψόμετρο 850-μέτρων στο Όρος Tamalpais, για λόγους διασκέδασης. Τα ‘εργαλεία’ που χρησιμοποιούσαν ήταν τα παλιά ποδήλατα Schwinn με καμπυλωτούς σωληνωτούς σκελετούς (πλαίσια) και ελαστικά με αεροθάλαμο. Με μοναδικό φρένο το ‘κόντρα πεντάλ’ και χωρίς ταχύτητες, ο αγώνας ισοδυναμούσε με αποστολή αυτοκτονίας. Σπασμένοι σκελετοί, τιμόνια ή ακόμα και πιρούνια αποτελούσαν πλέον καθημερινότητα, με αποτέλεσμα να αυξηθεί η ζήτηση για ανταλλακτικά.

Το 1976, το τρίο οργάνωσε την πρώτη κατάβαση στην ιστορία, στο βουνό του Fairfax. Ο δρόμος δασοπυρόσβεσης μήκους τριών χιλιομέτρων του Cascade Canyon απαιτούσε τα πάντα από τους οδηγούς και τα ποδήλατά τους. Κατά τη διάρκεια της κατάβασης, το κόντρα-φρένο υπερθερμαινόταν με αποτέλεσμα να διαρρέει το γράσο από το κέντρο του τροχού και να χρειάζεται αντικατάσταση. Αυτή η στάση ανασυγκρότησης σύντομα έδωσε στον αγώνα το όνομά του: Ο «Αγώνας Ανασυγκρότησης».   

Δυσαρεστημένοι από τα υπάρχοντα υλικά, ο Gary και τα άλλα μέλη της ομάδας επιχειρούσαν συνεχώς βελτιώσεις: δανείστηκαν το τιμόνι από μία μοτοσικλέτα και αντί κόντρα-φρένου, χρησιμοποιήθηκαν ταμπούρα και στους δύο τροχούς. Η μανέτα και η ντίζα του φρένου αντιγράφηκαν επίσης από τον κόσμο της μοτοσικλέτας και κυρίως από το Γερμανό Κατασκευαστή Magura. Αν και αρχικά αντιμετωπίστηκε με δυσπιστία, το σύστημα ‘εκτροχιασμού’ (με την αλυσίδα να περνά από γρανάζι σε γρανάζι για τις αλλαγές ταχυτήτων) που ο Gary είχε πρωτοποριακά βιδώσει στη ‘σακαράκα’ του, τελικά αντιγράφηκε με μεγάλο ενθουσιασμό. Αλλά η κάθε βελτίωση των εξαρτημάτων αντιπροσώπευε απλά μία ρύθμιση. Αυτό που έλειπε ήταν η βασική αρχή. Ένας νέος σκελετός έπρεπε να κατασκευαστεί, ειδικά σχεδιασμένος για σκληρά, ανώμαλα εδάφη. Βασισμένος στα σχέδια 
του Gary Fisher, ο Tim Ritchey κατασκεύασε ένα νέο ποδήλατο που το δίδυμο θέλησε, μαζί με τον  Charlie Kelly, να το εμπορευτεί μέσω δικής του εταιρίας. Μια νέα κατηγορία ποδηλάτων γεννήθηκε και ονομάστηκε MountainBike.

Μία νέα τάση εξαπλώνεται 

Μέσα σε πολύ σύντομο χρονικό διάστημα το μικρόβιο του mountain-bike άρχισε να εξαπλώνεται. Μεγάλοι κατασκευαστές βρέθηκαν να παρατηρούν την τάση και να παράγουν μαζικά τα mountain bikes που ο Tom Ritchey είχε φτιάξει με το χέρι. Οι ποδηλάτες βουνού αντέγραψαν επίσης ένα ακόμα νέο στοιχείο από τα ποδήλατα BMX – αλουμινένια στεφάνια ζαντών. Με μία κίνηση, τα ποδήλατα έγιναν κατά δύο κιλά ελαφρύτερα. Το 1982 ήταν η χρονιά της Ιαπωνικής μάρκας Shimano. Ήταν η πρώτη εταιρία που λανσάρισε στην αγορά συστήματα ταχυτήτων, ειδικά σχεδιασμένα για mountain bikes. Τα συστήματά της κυκλοφόρησαν στην αγορά ως η θρυλική σειρά XT. Οι αντίπαλοί της, αρχικά, χλεύαζαν την  Shimano, αλλά πολύ σύντομα το χαμόγελο πάγωσε στα πρόσωπά τους: Η Shimano εξελίχθηκε σε αδιαμφισβήτητα Νo 1 όνομα στην παγκόσμια αγορά στα συστήματα ταχυτήτων. Η επιτυχία της μάρκας, ωστόσο, δεν έγινε χωρίς επακόλουθα. Ο οβάλ σχήματος αλυσιδωτός τροχός “Biopace”, που ανακαλύφθηκε το 1983 για να διευκολύνει το ξεκίνημα, αποδείχτηκε μία πλήρως άστοχη προσπάθεια, και σύντομα εξαφανίστηκε από την αγορά. Στα τέλη της δεκαετίας του 1980, δύο νέα προϊόντα αναζωογόνησαν την αγορά: η Shimano βρέθηκε αντιμέτωπη με τον ανταγωνισμό της Αμερικανικής κατασκευάστριας Sram με το σύστημα αλλαγής ταχυτήτων στα γκριπ και τη Rockshox που δημιούργησε το πρώτο πιρούνι με ανάρτηση, το RS-1. Λίγο καιρό αργότερα στη Γερμανία, μία παλιά αντίπαλος θέλησε να κερδίσει τη Νο 1 θέση στην αγορά για τα υδραυλικά φρένα της. Η Magura είχε επιστρέψει. 

Το 1992, η BMW αποφάσισε να συμπεριλάβει ένα ακόμα προϊόν κινητικότητας στο χαρτοφυλάκιό της. Το Ενεργητικό και Δυναμικό Ποδήλατο (Active & Dynamic Bike) της Montegue είχε ένα πολύ ιδιαίτερο χαρακτηριστικό: ο μηχανισμός αναδίπλωσης επέτρεπε την άνετη τοποθέτησή του στο πορτμπαγκάζ οποιουδήποτε αυτοκινήτου. Στα μέσα της δεκαετίας του 1990, ανέτειλε μια νέα εποχή για τους σκληροπυρηνικούς ποδηλάτες, όταν η Manitou παρουσίασε τον πρώτο σκελετό με εμπρός και πίσω ανάρτηση.

Η BMW εξέλιξε αυτή την τεχνολογία το 1996 και στη συνέχεια ανακοίνωσε τη δεύτερη πατέντα ποδηλάτου της από το 1950: Το Αναδιπλούμενο Mountainbike με Εμπρός/Πίσω αναρτήσεις. Σε αντίθεση με τα μοντέλα Montegue, η γενιά αυτού του ποδηλάτου κορυφαίας τεχνολογίας εξελίχθηκε αποκλειστικά στους κόλπους της εταιρίας. Η εμπειρία της BMW από τον τομέα της μοτοσικλέτας διοχετεύθηκε στα δίτροχα με κίνηση πεντάλ. Ο εμπρός τροχός αναρτήθηκε μέσω του συστήματος BMW Telelever, το οποίο συνδύαζε ένα τηλεσκοπικό πιρούνι με άρθρωση. Το πλεονέκτημά του ήταν ότι, κατά το φρενάρισμα, η ανάρτηση είχε λιγότερη εμπλοκή (συμπίεση). Ο κίνδυνος να πεταχτείς πάνω από το τιμόνι, κυρίως σε μία κατάβαση, μειώθηκε. 

Εν τω μεταξύ, η αγορά των ποδηλάτων είχε πλέον χωριστεί σε επιμέρους κατηγορίες. Mountain bikes όλων των εκδόσεων γνώριζαν υψηλή ζήτηση, όπως τα ποδήλατα τουρισμού ή πόλης. Η BMW ανταποκρίθηκε σε αυτές τις απαιτήσεις με τη δική της προϊοντική γκάμα. Το καλοκαίρι του 1999, η εταιρία από το Μόναχο παρουσίασε το Q6.S mountain bike και το Q5.T touring bike, τα πρώτα δύο μοντέλα της σειράς Q-Bike. Ο σκελετός, που συνοδευόταν από μηχανισμό αναδίπλωσης, ήταν μία πατενταρισμένη εφεύρεση της BMW και το Telelever βελτιώθηκε περαιτέρω. Υδραυλικά δισκόφρενα της Magura και κορυφαίας ποιότητας εξαρτήματα μετάδοσης των Shimano XT και XTR έκαναν τα mountain bikes τα καλύτερα ποδήλατα στην κατηγορία τους. Το 2002, η BMW εισήλθε και στην αγορά των αγωνιστικών ποδηλάτων. Εξαρτήματα που μπορούσαν να αντέξουν την καταπόνηση των αγώνων, ένα πιρούνι από ανθρακονήματα και ένας σκελετός από εξαιρετικά ελαφρύ αλουμίνιο ήταν τα χαρακτηριστικά του Q8.R – του μοναδικού ποδηλάτου της σειράς που δεν αναδιπλωνόταν.

Η νέα Γενιά Ποδηλάτων BMW για το 2005

Η ευελιξία, ανέκαθεν ήταν και είναι σημαντικός παράγοντας για τα ποδήλατα BMW. Με τα Cruise Bike, Touring Bike και Enduro mountain bike, η BMW ανεβάζει τώρα τα πρότυπα σε υψηλότερο επίπεδο. Ο μηχανισμός αναδίπλωσης καταργήθηκε εντελώς με στόχο τη βελτίωση του βάρους και της ευστάθειας των ποδηλάτων τέταρτης γενιάς. Η παρουσία μηχανισμών ταχείας απελευθέρωσης εξαρτημάτων, όμως, σημαίνει ότι ο εύκολος χειρισμός και η απλή μεταφορά είναι εγγυημένα. Η παράδοση ποδηλάτων BMW, επομένως, παραμένει εμφανής στην τελευταία συλλογή. Η οδηγική απόλαυση είναι διασφαλισμένη 
χάρη στις διεξοδικές δοκιμές και τους αγώνες αλλά και τα αυστηρά κριτήρια ποιότητας που επιβάλλονται τόσο για τα ποδήλατα όσο και τα υπόλοιπα προϊόντα μάρκας BMW. 

Η απόλαυση αναζητά νέα μονοπάτια
Η BMW λανσάρει μία νέα γενιά ποδηλάτων για το 2005 / Συνεργασία με τους ειδικούς ποδηλάτων Winora

Μόναχο. Ο στόχος είναι σαφής: Για να παρουσιάσει η BMW μία νέα γενιά ποδηλάτων, πρέπει να εγγυώνται την απόλαυση. Και τα τρία μοντέλα βασίζονται στην ίδια φιλοσοφία: προηγμένη τεχνολογία, κορυφαία ποιότητα και χαρακτηριστική σχεδίαση BMW με κοίλες και κυρτές επιφάνειες. Δημιουργήθηκαν τα κατάλληλα μοντέλα για κάθε είδους ζήτηση και κάθε τύπο εδάφους: Cruise Bike, Touring Bike και Enduro mountain bike. 

Η φιλοσοφία και η σχεδίαση της νέας γενιάς ποδηλάτων ξεκίνησαν στο Μόναχο. Το Βαυαρικό στούντιο της BMW Designworks USA, μιας θυγατρικής του γκρουπ, εργάστηκε επίσης στον τομέα των ποδηλάτων. Κατά την παραγωγή των νέων ποδηλάτων, οι υπεύθυνοι εξέλιξης της BMW χρησιμοποίησαν την εμπειρία τους από την κατασκευή αυτοκινήτων – π.χ. για την κατασκευή του σκελετού. Και στα τρία μοντέλα, τεχνολογίες αιχμής και εξαρτήματα υψηλής ποιότητας αναβαθμίζουν την  αίσθηση απόλαυσης κατά την ποδηλασία.

Το καλύτερο, με το καλύτερο

Στο μέλλον, οι οπαδοί ποδηλάτων BMW θα ωφεληθούν από τη συνεργασία μιας κατασκευάστριας αυτοκινήτων με την ειδικά στα ποδήλατα Winora. Εταιρία με εμπειρία άνω των 100 χρόνων, η  Winora θα πουλά στο μέλλον και ποδήλατα BMW. Για πρώτη φορά, θα υπάρχει η δυνατότητα αγοράς ποδηλάτων BMW εκτός δικτύου εμπόρων BMW. Στη Γερμανία, περίπου 50 αποκλειστικοί έμποροι Winora θα περιλαμβάνουν ποδήλατα BMW στη γκάμα των προϊόντων τους από το Μάρτιο του 2005, ενώ παράλληλα θα παρέχουν τεχνική υποστήριξη για τα ποδήλατα.

Το Cruise Bike και το Enduro mountain bike διατίθενται με μεγέθη σκελετού S, M και L, ενώ το Touringbike διατίθεται αντίστοιχα σε S και M για τις κυρίες και M, L και XL για τους κυρίους. 

Αχαλίνωτο Πάθος

Το νέο Enduro BMW mountain bike
Μόναχο. Δύσκολο έως ακατόρθωτο πέρασμα; Όχι πια. Με το νέο Enduro mountain bike της BMW, τίποτα δεν μπορεί να σταματήσει τους σκληροπυρηνικούς ποδηλάτες. Είτε είναι επίπεδη διαδρομή, ανάβαση ή κατάβαση, ομαλές πλαγιές ή το Πέρασμα Tremalzo: εξοπλισμένο με τα καλύτερα εξαρτήματα, αυτό το ποδήλατο με αναρτήσεις εμπρός/πίσω εγγυάται απεριόριστες απολαύσεις που ξεπερνούν κάθε φαντασία. 

Υποδειγματικές λεπτομέρειες για απαιτητικούς αναβάτες

Η αφοσίωση της BMW στην τελειότητα κατασκευής των προϊόντων της και η χρήση μόνο των άριστων υλικών ισχύει και στη σχεδίαση των ποδηλάτων της. Η εμπειρία από τον τομέα κατασκευής αυτοκινήτων εφαρμόζεται στον ανθεκτικό αλουμινένιο σκελετό, ο οποίος κατασκευάζεται με τη μέθοδο της αναλυτικής σχεδίασης. Αυτή η τεχνολογία καθιστά εφικτά τα ιδιαίτερα σχεδιαστικά χαρακτηριστικά, παρόμοια με τις γραμμές του αυτοκινήτου, με κοίλες και κυρτές επιφάνειες. Το διακριτικό λογότυπο BMW η δίχρωμη ποιοτική βαφή συνθέτουν ένα ελκυστικό σύνολο, που κινείται σε όλα τα εδάφη. 

Το αναρτώμενο πιρούνι έρχεται σε χρωματική αντίθεση με την πίσω ανάρτηση. Αλλά φέρουν την ίδια κορυφαία τεχνολογία με το σκελετό. Το τεσσάρων αρθρώσεων πίσω συγκρότημα  προσφέρει την απαιτούμενη επαφή με το δρόμο, χωρίς να επηρεάζεται από το σύστημα μετάδοσης, με καθιστή ή όρθια θέση οδήγησης. Το γόνατο Manitou Radium με πεπιεσμένο αέρα και 130 χιλ. διαδρομής προσφέρει την ιδανική ανάρτηση. Εμπρός, το τηλεσκοπικό πιρούνι Manitou Black (ομοίως με πεπιεσμένο αέρα) απορροφά και τις μεγαλύτερες ανωμαλίες.

Η προηγμένη τεχνολογία βοηθά τους δικυκλιστές να ανέβουν στην κορυφή: η λειτουργία Platform Plus της πίσω ανάρτησης μειώνει σημαντικά την προς τα πίσω ταλάντωση του 
ποδηλάτου όταν ο αναβάτης πατάει πεντάλ. Τα αμορτισέρ κατασκευάζονται επίσης με μοχλό κλειδώματος που ασφαλίζει το μηχανισμό πεπιεσμένου αέρα, καθιστώντας άκαμπτη την ουρά του ποδηλάτου, χωρίς ταλαντώσεις. Αν ο ποδηλάτης ξεχάσει να απασφαλίσει την ανάρτηση σε ανώμαλα εδάφη, μια βαλβίδα υπερπίεσης θα προστατεύσει το αμορτισέρ από ζημιά. Το πιρούνι υιοθετεί τεχνολογία Απείρων Ρυθμίσεων Διαδρομής - Infinite Travel Adjust (IT). Με το πάτημα ενός μπουτόν, μειώνει συνεχόμενα τη διαδρομή του πιρουνιού από 130 έως και τα 45 mm, προσαρμόζοντας επομένως τη γεωμετρία του ποδηλάτου άριστα σύμφωνα με την κλίση. Συνεπώς, οι γρήγορες αλλαγές από αναβάσεις σε καταβάσεις, δεν αποτελούν πλέον πρόβλημα. Το τηλεχειριστήριο στο τιμόνι (γκριπ) σημαίνει ότι η διαδρομή μπορεί να ρυθμιστεί ακόμα και εν κινήσει.

Για να μην μετατραπεί μία κατάβαση κατά τη διάρκεια ταξιδιού σε κόλαση, το BMW Enduro mountain bike έχει υδραυλικά δισκόφρενα μπροστά και πίσω. Με τα υψηλών προδιαγραφών φρένα HFX Mag της σειράς All Mountain της Hayes, η επιθυμητή ταχύτητα είναι υπόθεση της ανάλογης πίεσης της υδραυλικής μανέτας – ανεξάρτητα από τον καιρό. Όταν οι συνθήκες απαιτούν ιδιαίτερες ‘σχέσεις’, αναλαμβάνει τη μετάδοση ο μηχανισμός ταχυτήτων X.7 της Sram. Οι 27 ταχύτητες επιλέγονται εύκολα και με ακρίβεια με τους μοχλούς ενεργοποίησης.

Πληθώρα επιλογών

Θέλετε να πιείτε μια γουλιά νερό από το μπουκάλι σας ενώ είστε πάνω στο ποδήλατο; Ή να ρυθμίσετε τις ντίζες Bowden; Τα ποδήλατα BMW σάς προσφέρουν και τις δύο δυνατότητες. Τα  ‘εργαλεία’ που είναι απαραίτητα για κάθε ταξίδι περιλαμβάνονται στη γκάμα αξεσουάρ BMW. Και τι γίνεται αν ο τελικός προορισμός είναι  η οροφή του αυτοκινήτου; Με το BMW Enduro mountain bike, που ζυγίζει μόλις 14.2 κιλά, η περιπέτεια δεν σταματά εκεί. Το όνειρο συνεχίζεται με τα συστήματα σχαρών οροφής της BMW.

Η νέα γενιά Ποδηλάτων BMW 

Από το 1946, η BMW έχει εμπειρία στην κατασκευή ποδηλάτων και λειτουργεί τη δική της γραμμή παραγωγής από το 1992. Όπως και στο παρελθόν, η BMW σχεδιάζει και δημιουργεί τα ποδήλατά της αποκλειστικά εσωτερικά. Η νέα γενιά ποδηλάτων BMW, που περιλαμβάνει 
επίσης το Enduro mountain bike, διατίθεται τώρα για πρώτη φορά από την εταίρο πωλήσεων της BMW, Winora. Οι πελάτες μπορούν τώρα να κάνουν service στα ποδήλατά τους στους εξουσιοδοτημένους εμπόρους της BMW και στους ειδικούς ποδηλάτων της Winora. 

Τα Cruise Bike και Enduro διατίθενται με σκελετούς μεγέθους S, M και L, ενώ το Touringbike διατίθεται σε S και M για κυρίες και M, L και XL για κυρίους. Από το Μάρτιο του 2005 και μετά, τα νέα Ποδήλατα BMW θα διατίθενται επίσης από επιλεγμένους εμπόρους BMW και την εταίρο μας πωλήσεων Winora.

Το BMW Enduro mountain bike με μια ματιά:


	Σκελετός
	Αλουμίνιο, εμπρός/πίσω αναρτήσεις, με 4 συνδέσμους πίσω (διαδρομή 130 mm), δίχρωμος, σχεδίαση BMW με ενσωματωμένο λογότυπο BMW 

	Πιρούνι
	Τηλεσκοπικό πιρούνι Manitou Black Platinum, λειτουργία IT με μεταβλητή ρύθμιση διαδρομής από 35 – 130 mm

	Αμορτισέρ
	Λειτουργία κλειδώματος Manitou Radium 

	Τιμόνι
	MTB υπερυψωμένο τιμόνι, αλουμίνιο 620 mm, ματ μαύρο


	Χειριστήρια
	Χειριστήρια MTB ρυθμιζόμενα ως προς τη γωνία, ματ μαύρο

	Φρένα
	Hayes HFX Mag XC δισκόφρενα, υδραυλικά, δίσκοι τύπου μαργαρίτας 160 mm 

	Τροχοί
	Mavic Cross Land (συμβατοί με tubeless)

	Πεντάλ
	Shimano Hone

	Σύστημα μετάδοσης 
	Sram X.7, 27-ταχυτήτων 

	Σέλα
	Fi’Zi:k Plateau 

	Ελαστικά
	Continental Gravity Pro 

	Βάρος 
	14.2 κιλά (για μέγεθος σκελετού M)

	Ύψος πλαισίου
	S (42 cm), M (45 cm), L (50 cm)

Μοναδική εμπειρία δύο τροχών

Το νέο BMW Touringbike 

Μόναχο. Η εξαιρετική εμφάνιση του νέου Touringbike της BMW θα ενθουσιάσει  – δεν είναι μόνον οι οδηγοί αυτοκινήτων που  έχουν μεγάλες απαιτήσεις. Οι οπαδοί των ποδηλάτων απαιτούν επίσης υψηλή αισθητική, άνεση και ασφάλεια. Το BMW Touringbike ικανοποιεί όλες αυτές τις απαιτήσεις – από τον εμπρός τροχό μέχρι τον ανακλαστήρα. 

Τι θα λέγατε για μία βόλτα με το ποδήλατο το Σαββατοκύριακο? Με το BMW Touringbike, κάτι τέτοιο δεν είναι πρόβλημα. Τα καταφέρνει άνετα σε μικρές και μεγάλες πλαγιές χάρη στις 27 ταχύτητές του. Η μονάδα ελέγχου Deore της Shimano κάνει την αλλαγή ταχυτήτων πανεύκολη. Απλά ένα άγγιγμα του επιλογέα ταχυτήτων Rapid Fire είναι αρκετό για μία μοναδική εμπειρία. Η αναρτώμενη σέλα με το μαλακό εσωτερικό υλικό τύπου ζελέ υπόσχεται υψηλές δόσεις απόλαυσης. Και για να μη σταματήσει το ταξίδι στα όρια της πόλης, το Touringbike συμμορφώνεται με τους κανονισμούς οδικής κυκλοφορίας. Από το προστατευτικό τροχού μέχρι το πλαϊνό φως και τον ανακλαστήρα, διαθέτει όλα τα απαραίτητα για ασφαλέστερα ταξίδια και συμμόρφωση με τους κανόνες οδικής κυκλοφορίας. 

Ακόμα και στις πιο εξεζητημένες περιοχές της πόλης, μπορείτε να κάθεστε εύκολα στη σέλα. Το ασυνήθιστο σχέδιο του ποδηλάτου είναι πράγματι εντυπωσιακό. Η πρωτοποριακή τεχνολογία υδρομορφοποίησης φέρνει τις κλασικές γραμμές του αυτοκινήτου στο επίπεδο του ποδηλάτου, ενώ ταυτόχρονα επιτυγχάνεται ένα ελαφρύ αλλά σταθερό ποδήλατο τουρισμού. Το ενσωματωμένο λογότυπο της BMW αναβαθμίζει την εμφάνιση. Οι δρόμοι με καλντερίμι δεν καταστρέφουν το στοιχείο της άνεσης και της απόλαυσης. Η διαδρομή των 75-mm του τηλεσκοπικού πιρουνιού Suntour NRX 7500 που κατασκευάζεται από μαγνήσιο, με μηχανισμό κλειδώματος, εξουδετερώνει τις ανωμαλίες και κάνει ακόμα και το ταξίδι με το ποδήλατο στα μονοπάτια πραγματική απόλαυση. 

Τα υδραυλικά φρένα HS11 στα στεφάνια των τροχών της Magura λειτουργούν αξιόπιστα και χωρίς απώλειες τριβών. Οι ντίζες των φρένων είναι ενσωματωμένες στο εσωτερικό του σκελετού, όπως και το καλώδιο για το πίσω φως. Μόλις ανεβάσετε το σταντ, το Touringbike είναι έτοιμο για το επόμενο ταξίδι. Ίσως με κάποιες προμήθειες στις τσάντες της σέλας, ή σε ένα καλάθι πικνίκ; Υπάρχει άφθονος χώρος στη σχάρα αποσκευών. Και αν χρειαστεί να βοηθήσετε κάποιον με σκασμένο λάστιχο καθοδόν, υπάρχει μία αντλία αέρα, στάνταρ. Το Touringbike εξάλλου είναι άριστα εξοπλισμένο για μεγαλύτερα ταξίδια. Στερεωμένο στην οροφή του αυτοκινήτου, στο σύστημα σχάρας της BMW, παραμένει μια κομψή φιγούρα μέχρι την επόμενη φορά που θα χρησιμοποιηθεί. 

Η νέα γενιά ποδηλάτων BMW 

Από το 1946, η BMW έχει εμπειρία στην κατασκευή ποδηλάτων και λειτουργεί τη δική της γραμμή παραγωγής από το 1992. Όπως και στο παρελθόν, η BMW σχεδιάζει και δημιουργεί τα ποδήλατά της αποκλειστικά εσωτερικά. Η νέα γενιά ποδηλάτων BMW, που περιλαμβάνει επίσης το Touringbike, διατίθεται τώρα για πρώτη φορά από την εταίρο πωλήσεων της BMW, Winora. Οι πελάτες μπορούν τώρα να κάνουν service στα ποδήλατά τους και στους εξουσιοδοτημένους εμπόρους της BMW και στους ειδικούς ποδηλάτων της Winora. 

Τα Cruise Bike και Enduro διατίθενται με σκελετούς μεγέθους S, M και L, ενώ το Touringbike διατίθεται σε S και M για κυρίες και M, L και XL για κυρίους. Από το Μάρτιο του 2005 και μετά, τα νέα Ποδήλατα BMW θα διατίθενται επίσης από επιλεγμένους εμπόρους BMW και την εταίρο μας πωλήσεων Winora.

Το BMW Touringbike με μια ματιά:

	Σκελετός
	Αλουμινένιος με εμπρός ανάρτηση, σχεδίαση BMW με ενσωματωμένο λογότυπο BMW, μονόχρωμος υψηλής ποιότητας 

	Πιρούνι
	Τηλεσκοπικό πιρούνι από μαγνήσιο Suntour NRX 7500, διαδρομή 75 mm με μηχανισμό κλειδώματος, Βάση για προστατευτικό τροχού.

	Ανάρτηση
	Ρυθμιζόμενη σέλα με ελατήρια 

	Τιμόνι 
	Ψηλό τιμόνι τύπου trekking, αλουμίνιο 600 mm, μαύρο ανοδιωμένο ματ

	Χειριστήρια
	Χειριστήρια trekking με ρυθμιζόμενη γωνία, ματ μαύρο

	Φρένα
	Υδραυλικά φρένα Magura HS11, ντίζες κρυμμένες μέσα στο σκελετό, ντίζες ελέγχου ταχυτήτων μέσα στα συνεχή εξωτερικά σπιράλ 

	Πεντάλ
	Shimano Deore

	Σύστημα μετάδοσης
	Shimano Deore, μηχανισμός 27-ταχυτήτων, Rapid Fire

	Σέλα
	Σέλα Royal Look-in, δομή με 3 στρώματα ζελ, μαύρη, με ελατήρια 

	Ελαστικά
	Continental Contact με ανακλαστικές λωρίδες 

	Τροχοί/ζάντες
	Vuelta Typhoon με δείκτες φθοράς, γυαλισμένα πλαϊνά 

	Βάρος
	17.7 kg (για μεγέθη σκελετών M και L)

	Ύψος πλαισίου
	M (46 cm); L (51 cm); XL (55 cm)

Βιώστε μία υπέροχη αίσθηση 

Το νέο BMW Cruise-Bike
Μόναχο. Επιζητείτε μία αίσθηση ελευθερίας και αναζωογονητικού αέρα; Και επιπλέον, χωρίς να χρειάζεται να αγωνίζεστε για μία θέση παρκαρίσματος; Το νέο BMW Cruise-Bike είναι κάτι εξωπραγματικό: Δύσκολο να βρεις πιο άνετο τρόπο για βόλτα στην πόλη. Τα χαρακτηριστικά του Mountain bike σε συνδυασμό με την άνεση ενός ποδηλάτου βόλτας θα προσελκύσουν βλέμματα θαυμασμού όπου κυκλοφορήσει.

Η Καλιφόρνια είναι η πατρίδα των Cruiser bikes, αλλά η τεχνογνωσία προέρχεται από το Μόναχο. Ταξίδι στην παραλία ή στην πόλη; Πραγματικά δεν έχει σημασία, εφόσον είστε χαλαροί. Και η προηγμένη γεωμετρία του σκελετού φροντίζει γι’ αυτό, διασφαλίζοντας άριστη άνεση για τον οδηγό. Η πρωτοποριακή τεχνολογία υδρομορφοποίησης δίνει στο ποδήλατο το μοναδικό του σχέδιο και σχήμα. Γραμμές παρόμοιες με του αυτοκινήτου και ένα διακριτικά ενσωματωμένο λογότυπο BMW δεν αφήνουν καμία αμφιβολία για την προέλευση του ποδηλάτου. Επιπλέον, το κλασικό, υπερυψωμένο τιμόνι προσδίδει στο Cruiser την εμφάνιση ξένοιαστου καβαλάρη.

Εφοδιασμένο με ένα μηχανισμό 24 ταχυτήτων Alivio από τη Shimano, το ποδήλατο κινείται με ίδια άνεση στις λίμνες ή στα βουνά. Ακόμα και η οδήγηση σε ορεινές περιοχές γίνεται απόλαυση. Το αδιαμφισβήτητο πλεονέκτημα του Cruise-Bike έγκειται στην ευελιξία του. Ταξιδεύει με εξαιρετική άνεση τόσο στην παραλία όσο και στα μονοπάτια του δάσους: το τηλεσκοπικό πιρούνι Suntour NEX-4000 εξουδετερώνει αβίαστα όλες τις εδαφικές ανωμαλίες. Και δεν υπάρχει ανάγκη να ανησυχείτε για ανεπαρκή ισχύ πέδησης, καθώς τα φρένα Shimano V του Cruiser ακινητοποιούν γρήγορα το ποδήλατο. Οι ντίζες των φρένων είναι ενσωματωμένες στο σκελετό.

Όταν βρέχει, μπορούν να τοποθετηθούν καλύμματα των τροχών και άλλα στάνταρ εξαρτήματα ποδηλάτου. Δεν υπάρχει τίποτα που να αποτελέσει εμπόδιο στη διαδρομή του στην πόλη. Εκτός ίσως, ενός μικρού παιδιού, μπορείτε όμως να το τοποθετήσετε στο παιδικό κάθισμα. Ο σκελετός του Cruiser συνδυάζεται με δημοφιλή μοντέλα της αγοράς με στάνταρ διάταξη πλαισίου. 


Τέλος το ποδήλατο μεταφέρεται εύκολα στο αυτοκίνητο με τα συστήματα σχαρών της BMW.

Η νέα γενιά ποδηλάτων BMW 

Από το 1946, η BMW έχει εμπειρία στην κατασκευή ποδηλάτων και λειτουργεί τη δική της γραμμή παραγωγής από το 1992. Όπως και στο παρελθόν, η BMW σχεδιάζει και δημιουργεί τα ποδήλατά της αποκλειστικά εσωτερικά. Η νέα γενιά ποδηλάτων BMW, που περιλαμβάνει επίσης το Cruise-Bike, διατίθεται τώρα για πρώτη φορά από την εταίρο πωλήσεων της BMW, Winora. Οι πελάτες μπορούν τώρα να κάνουν service στα ποδήλατά τους και στους εξουσιοδοτημένους εμπόρους της BMW και στους ειδικούς ποδηλάτων της Winora. 

Τα Cruise Bike και Enduro διατίθενται με σκελετούς μεγέθους S, M και L, ενώ το Touringbike διατίθεται σε S και M για κυρίες και M, L και XL για κυρίους. Από το Μάρτιο του 2005 και μετά, τα νέα Ποδήλατα BMW θα διατίθενται επίσης από επιλεγμένους εμπόρους BMW και την εταίρο μας πωλήσεων Winora.

Το BMW Cruise-Bike με μια ματιά

	Σκελετός
	Αλουμινένιος με εμπρός ανάρτηση, σχεδίαση BMW με ενσωματωμένο λογότυπο BMW, μονόχρωμος υψηλής ποιότητας

	Πιρούνι
	Τηλεσκοπικό πιρούνι Suntour NEX-4000, διαδρομή 63mm, βάση για προστατευτικό τροχού

	Τιμόνι
	City Cruiser 30º, 600mm

	Χειριστήρια
	Χειριστήρια τύπου trekking με ρυθμιζόμενη γωνία, ασημί ματ

	Φρένα
	Φρένα Shimano V, πλήρως προστατευμένες ντίζες, εν μέρει κρυμμένες στο σκελετό

	Πεντάλ
	Shimano Alivio

	Σύστημα μετάδοσης
	Μηχανισμός 24 ταχυτήτων Shimano Alivio, μοχλοί ελέγχου Rapid Fire 

	Σέλα 
	Selle Royal Freccia, black, Atex γκρι

	Ελαστικά
	Continental City Contact με ανακλαστικές λωρίδες

	Τροχοί/ζάντες
	Vuelta Typhoon με δείκτες φθοράς

	Βάρος
	14.2 kg (για μέγεθος σκελετού M)

	Ύψος πλαισίου
	S (41 cm), M (46 cm), L (51 cm)

Τα ποδήλατα που μαθαίνουν να περπατούν 

BMW Kidsbike για παιδιά – το ποδήλατο που προσαρμόζεται σύμφωνα με την ηλικία

Μόναχο. Αυτή η ιδέα της BMW είναι υπέροχη για τα παιδιά και προστατεύει τα νεύρα και … την τσέπη των γονιών – ένα ποδήλατο που προσαρμόζεται σύμφωνα με την ηλικία. Παιδιά από ηλικίας δύο ετών μπορούν να χρησιμοποιούν το Kidsbike σαν ‘στράτα’ (χωρίς πεντάλ). Στη συνέχεια, όταν μεγαλώσουν αρκετά και μπορούν να χρησιμοποιούν σωστά τα πεντάλ, το BMW Kidsbike γίνεται παιδικό ποδήλατο, απλά προσαρτώντας τα πεντάλ. Τα παιδιά μπορούν να το ευχαριστηθούν μέχρι την ηλικία των έξι ετών. 

Χρησιμοποιώντας το Kidsbike σαν ‘στράτα’, το παιδί αποκτά μία φυσική αίσθηση ισορροπίας από νωρίς, ενώ παράλληλα εξασκείται στους χειρισμούς του τιμονιού και του φρένου. Μόλις το παιδί νιώσει αρκετά ασφαλές, μπορούν να τοποθετηθούν τα πεντάλ, η αλυσίδα και το κάθισμα με ρυθμιζόμενο ύψος, υπερυψωμένο. Τα παιδιά δεν χρειάζεται να συνηθίσουν ένα νέο ποδήλατο, επειδή το BMW Kidsbike προσαρμόζεται στις ανάγκες τους. 

Πηγή έμπνευσης για το μοναδικό παιδικό ποδήλατο, ήταν το BMW Roadster Z4 με τις μοναδικές καμπύλες και ακμές. Το ανθεκτικό πλαίσιο κατασκευάζεται από υψηλής ποιότητας βουρτσισμένο αλουμίνιο και διατίθεται σε κόκκινο και μπλε. 

Όπως και σε όλα τα οχήματα BMW, η ασφάλεια αποτελεί κορυφαία προτεραιότητα. Τα πλαστικά πεντάλ του ποδηλάτου φέρουν ανακλαστήρες και το φρένο λειτουργεί εύκολα με το χέρι ακόμα και από πολύ μικρά παιδιά. Όταν τοποθετούνται τα πεντάλ, ο ποδηλάτης έχει την επιλογή να χρησιμοποιήσει ‘κόντρα φρένο’ για γρήγορο φρενάρισμα. Άλλα χαρακτηριστικά ασφαλείας: εργονομικό και ρυθμιζόμενο εμπρός φρένο, σχεδίαση τιμονιού φιλική προς το παιδί, πλήρως καλυμμένη αλυσίδα, προστατευτικά μαξιλάρια και κλειδαριά στο τιμόνι. Ένα καμπανάκι και φώτα προσφέρονται στάνταρ και ένα δοκιμασμένο κράνος ποδηλάτου προσφέρεται με το ποδήλατο. Η μεταφορά του ελαφρού Kidsbike δεν αποτελεί 
πρόβλημα, ζυγίζει μόλις πέντε κιλά (επτά κιλά με πεντάλ) ενώ περιλαμβάνεται και ένας βολικός ιμάντας μεταφοράς. 

Ο σκελετός έχει ύψος 36 εκατοστά. Η χαμηλότερη ρύθμιση για το κάθισμα είναι 38 εκατοστά, ενώ το μέγιστο ύψος του καθίσματος είναι 46 εκατοστά. Το μέγιστο φορτίο είναι περίπου 50 κιλά.
Το BMW Kidsbike συμπεριλαμβανομένων των αξεσουάρ, διατίθεται από επιλεγμένους εμπόρους BMW. 

ΜΟΝΟ ΓΙΑ ΔΗΜΟΣΙΟΓΡΑΦΟΥΣ 
Για περισσότερες πληροφορίες, παρακαλούμε επικοινωνήστε με:
Διεύθυνση Εταιρικής Επικοινωνίας 
Νίκος Ταγκούλης, Διευθυντής Εταιρικής Επικοινωνίας, BMW Hellas AE.
Τηλέφωνο: +30 2108198251, Fax: +30 210 6204108
e-mail: nikos.tagoulis@bmw.gr 
Βασιλική Αραμπάνου, Βοηθός Διευθυντή Εταιρικής Επικοινωνίας, BMW Hellas AE.
Τηλέφωνο: +30 2108198252, Fax: +30 210 6204108
e-mail: vassiliki.arampanou@bmw.gr 

Μικρό και Ευέλικτο – Αγωνιστική Έκδοση BMW Baby Racer II Edition
Μόναχο. Οι οπαδοί αυτοκινήτων μεταξύ δύο και τεσσάρων ετών λατρεύουν το πρώτο τους BMW – το Baby Racer. Αυτό το επιτυχημένο προϊόν της BMW διατίθεται επίσης στην έκδοση πολυτελείας ‘Baby Racer II Edition’.

Το BMW για τους μικρούς μας φίλους είναι πραγματικά εντυπωσιακό. Οι γονείς θα αγαπήσουν και τα χρώματά του – σκούρο πράσινο, το χρώμα των Βρετανικών αγωνιστικών αυτοκινήτων, σε συνδυασμό με πολύ γυαλιστερή μεταλλική βαφή μπροστά και πίσω. Οι ζάντες της BMW έχουν σχεδιαστεί ειδικά για τα BMW Baby Racers. Για την άνεση των νεαρών οδηγών, το κάθισμα έχει μαλακή ταπετσαρία με εμφάνιση δέρματος και είναι κατάλληλο για όσους φοράνε … πάνες.

Εξαιρετικά αθόρυβα ελαστικά για ‘αγώνες στο σαλόνι’

Τα φώτα, τα φλας και τα πίσω φανάρια, ανάβουν και σβήνουν. Τα φώτα λειτουργούν μέσω μπαταρίας στο κάτω τμήμα του Baby Racer. Αν τα φώτα μείνουν ανοιχτά, ένας αυτόματος μηχανισμός τα σβήνει μετά από μάξιμουμ δύο λεπτά.

Οι γονείς δεν χρειάζεται να ανησυχούν ούτε για την ποιότητα του αυτοκινήτου. Όπως οι προκάτοχοί του, αυτό το Baby Racer έχει επίσης δοκιμαστεί και εγκριθεί από τον οργανισμό TÜV (Technical Supervisory Association).

Η ανακούφιση για τους γονείς είναι ότι το BMW Baby Racer II Edition διαθέτει αθόρυβα ελαστικά τα οποία κατασκευάζονται από υψηλής ποιότητας, μαλακή γόμα. Προστατεύει το παρκέ και το χαλί στο σαλόνι όπως επίσης και τα νεύρα της μαμάς και του μπαμπά. 

Το νέο Baby Racer διατίθεται από επιλεγμένους εμπόρους BMW.

